Преди 15-20 години след навършване на 1 година от трансплантацията само половината от присадените бъбреци запазваха функциите си. Но благодарение на разработването на нови имуносупресивни лекарства, новите хирургични техники и натрупването на опит и знание от специалистите през последните години този процент при трансплантациите от жив донор достига 98%, а при трансплантациите от трупен донор - 95%. С помощта на силни лекарства процентът на отхвърляне на органи е сведен до 6%. В дългосрочен план заболяването, довело до бъбречна недостатъчност може да рецидивира в присадения бъбрек и да го лиши от функционалност. Макар и много рядко, след трансплантацията в кръвоносните съдове и пикочните пътища може да настъпят някои проблеми. За 18 години, откакто осъществяваме органни трансплантации сме извършили присаждане на около 2000 бъбрека. През последните 3 години са извършени около 400 бъбречни трансплантации, при които успеваемостта е 99%. Хирургичните проблеми, с които се срещаме като честота се доближават до тези в най-развитите центрове по света. Най-важен фактор за постигане на успех е опитът и хармонията на екипа, извършващ органната трансплантация. Не бива да се забравя, че екипът включва всички работещи в болницата. Броят на извършените от хирургичния екип операции, заедно с натрупания опит несъмнено са най-важен фактор от гледна точка на успеваемостта. Заедно с това добрата предоперативна подготовка на пациента, следоперативното проследяване, изработването и прилагането на подходящ имуносупресивен план за лечение, възможностите за анестезия и реанимация са другите предпоставки за постигане на добри резултати. Един от най-важните фактори за успех, който не бива да се забравя, е доверието на пациента към лекарите и спазването на предписанията им.